CELEX: 32020D1222(03)
Language: el
Date: 2020-12-18 00:00:00
Title: Απόφαση του Συμβουλίου της 18ης Δεκεμβρίου 2020 για το διορισμό δύο μελών του ευρωπαϊκού συμβουλευτικού φορέα για τη διακυβέρνηση στον τομέα της στατιστικής 2020/C 445/02

22.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 445/3
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 18ης Δεκεμβρίου 2020
         για το διορισμό δύο μελών του ευρωπαϊκού συμβουλευτικού φορέα για τη διακυβέρνηση στον τομέα της στατιστικής
         (2020/C 445/02)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση αριθ. 235/2008/ΕΚ του Ευρωπαϊκού Κοινοβουλίου και του Συμβουλίου της 11ης Μαρτίου 2008 για τη θέσπιση του ευρωπαϊκού συμβουλευτικού φορέα για τη διακυβέρνηση στον τομέα της στατιστικής (1), και ιδίως το άρθρο 3,
         Έχοντας υπόψη τη γνώμη της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Με την απόφασή του της 18ης Δεκεμβρίου 2017 (2), το Συμβούλιο διόρισε τρία μέλη του ευρωπαϊκού συμβουλευτικού φορέα για τη διακυβέρνηση στον τομέα της στατιστικής («ο φορέας») για θητεία τριών ετών από την 1η Φεβρουαρίου 2018.
                  
               
                     (2)
                  
                  
                     Μετά την παραίτηση ενός μέλους πριν από τη λήξη της θητείας του, το Συμβούλιο, με την απόφασή του της 19ης Δεκεμβρίου 2019 (3), διόρισε νέο μέλος του φορέα για τριετή θητεία.
                  
               
                     (3)
                  
                  
                     Η θητεία των δύο μελών που διορίστηκαν με την απόφαση της 18ης Δεκεμβρίου 2017 λήγει στις 31 Ιανουαρίου 2021. Κατά συνέπεια, θα πρέπει να διορισθούν δύο νέα μέλη του φορέα, προκειμένου να αναλάβουν καθήκοντα μετά τη λήξη της θητείας τους.
                  
               
                     (4)
                  
                  
                     Το άρθρο 3 παράγραφος 2 της απόφασης αριθ. 235/2008/ΕΚ ορίζει ότι τα μέλη του φορέα επιλέγονται μεταξύ εμπειρογνωμόνων με εξαιρετική ικανότητα στον τομέα της στατιστικής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα κατωτέρω πρόσωπα διορίζονται μέλη που θα εκπροσωπούν το Συμβούλιο στον ευρωπαϊκό συμβουλευτικό φορέα για τη διακυβέρνηση στον τομέα της στατιστικής, για περίοδο τριών ετών από την 1η Φεβρουαρίου 2021:
            
                        —
                     
                     
                        κ. Bart DE MOOR· και
                     
                  
                        —
                     
                     
                        κ. Jørgen ELMESKOV.
                     
                  
         
            Άρθρο 2
            Η παρούσα απόφαση αρχίζει να ισχύει την τρίτη ημέρα από αυτή της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 18 Δεκεμβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 73 της 15.3.2008, σ. 17.
         
            (2)  Απόφαση του Συμβουλίου, της 18ης Δεκεμβρίου 2017, για τον διορισμό τριών μελών του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής (ΕΕ C 439 της 20.12.2017, σ. 5).
         
            (3)  Απόφαση του Συμβουλίου, της 19ης Δεκεμβρίου 2019, για τον διορισμό ενός μέλους του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής (ΕΕ C 428 της 20.12.2019, σ. 5).